Луис Муньос
Името ми е Боб

Превод от испански: Рада Панчовска, 2008

chitanka.info

Влезе като в своя дом.

Чувстваше се удобно, или така изглеждаше.

Излъчваше пееща аура

с привкус на тенекия и орехова черупка.

Избра си моето кресло,

креслото, което вече започвах

да смятам, че е мое, с червеникава кожа и напуквания,

с отпечатания рисунък на плещите ми,

и разпръсна книжата си по масата.

— Колко искате да похарчите?

Ако пресечете пустинята,

с водач, храна и вода,

за по-малко, невъзможно.

Следобедът обхождаше прозорците

със своя свят от галопиращи сенки.

Изпи едно кафе с много захар

и докапчи последната глътка,

сякаш удължаваше устни в каната.

Огледа ни доверчиво, като по-малки братя.

Ние се гледахме крадешком,

като разгонени котки.

Разбрахме се да му звъннем, някой ден.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.